**Tehnička škola Zagreb, Zagreb**

**Priprema za izvođenje nastavne aktivnosti iz**

**Katoličkog vjeronauka**

**Ime i prezime:**

*Ozana Mirosavljev Grgić*

**U Zagrebu, 17. veljače 2025.**

|  |  |  |  |  |  |  |  |
| --- | --- | --- | --- | --- | --- | --- | --- |
| Srednja škola:  Tehnička škola Zagreb | | Nastavni predmet: Katolički vjeronauk | | Odjel: 3e1 | | Datum: 17.veljače 2025. | |
| Vjeroučiteljica: Ozana Mirosavljev Grgić | | | | Broj učenika: 26 | | | |
| Nastavna tema: **MUŠKO I ŽENSKO STVORI IH** | | | | | | | |
| **Nastavna jedinica: Čovjek - žena i muškarac** | | | | | | | |
| **Cilj:** **-** *spoznati važnost poruku Drugog biblijskog izvještaja o stvaranju čovjeka kao temelj kršćanskog poimanja muškarca i žene i upoznati shvaćanje kršćanskog shvaćanja pojmova dostojanstvo, odgovornost i spolnost* | | | | | | | |
| **Odgojno obrazovna postignuća (ishodi učenja):**  SŠ KV B.3.3. Učenik analizira nauk Katoličke Crkve o spolnosti, braku, obitelji i sakramentu ženidbe. | | | | | | | |
| |  |  | | --- | --- | | ODGOJNO-OBRAZOVNI  ISHODI  (Razrada) | Kognitivna (znanje, razumijevanje)  Učenik objašnjava kršćansko shvaćanje poimanje muškarca i žene. | | Afektivna (razvijanje/usvajanje stavova, interesa i navika za)  Učenik analizira i vrednuje kršćansko poimanje muškarca i žene, te pojmove dostojanstvo, odgovornost i spolnost. | | Psihomotorička (vještine)  Učenik vrednuje poruku Drugog biblijskog izvještaja o stvaranju čovjeka kao temelj kršćanskog poimanja muškarca i žene. | | | | | | | | |
| **VREDNOVANJE:**  Formativno – refleksija u obliku izlazne kartice; tekstovi  Sumativno – usmena provjera. | | | | | | | |
| **OBLICI RADA:**   * Frontalni * Rad u grupi * Individualni | | | **NASTAVNE METODE:**   * Usmeno izlaganje * Razgovor * Rješavanje problema * pismeno izražavanje | | **NASTAVNA SREDSTVA:**   * Projektor * Prezentacija * Radni listovi | | |
| **Odgojno – obrazovna očekivanja međupredmetnih tema:**  A.5.1.Razvija sliku o sebi. osr A.5.2.Upravlja emocijama i ponašanjem. | | | | | | | |
| **GLOBALNA STRUKTURA SATA**  UVODNI DIO  Molitva  Motivacija  Najava teme  SREDIŠNJI DIO  Obrada sadržaja  Otkrivanje i razumijevanje sadržaja  Rad u skupini 8 min  Priopćavanje rezultata rada u grupi  ZAVRŠNI DIO  Sinteza  Aktualizacija  Molitveni završetak | | | | | | | |
|  | TIJEK NASTAVNE AKTIVNOSTI  (ARTIKULACIJA SATA) | | | | | | AKTIVNOSTI ZA  UČENIKE |
| **I.**  **II.**  **III.** | **UVODNI DIO**  **Molitveni početak**  *U ime Oca i Sina i Duha Svetoga. Amen*  *Oče naš.*  **Motivacija**  Učenicima puštam video i zamolim ih da pažljivo prate.  <https://youtu.be/lmyECVdLnQA?si=1KRDctTVhiVekvw9> 5:28  **Najava teme**  Učenike pitam što mislite koja je današnja naša tema.  Nakon toga pitam neka mi kažu što su uočili u videu (razlike između muškaraca i žena), te slažu li se s onim što su vidjeli. *Koliko smo isti, a koliko različiti?*  Nabrajamo neke predrasude koje vladaju o muškarcima tj. o ženama.  Slažeš li se ili ne?  • *Postoje muški i ženski poslovi*  *• Muškarci su manje osjećajni od žena*  *• Muškarci ne vole razgovarati*  *• Žene su loši vozači*  *• Sve žene žele djecu*  *• Jedino što žene žele jest – udati se!*  Najavljujem naslov teme: ČOVJEK- ŽENA I MUŠKARAC  **SREDIŠNJI DIO (Otkrivanje i razumijevanje sadržaja)**  Obrada sadržaja  *Jesmo li doista toliko različiti ili smo ipak slični?*  *Što nam o tome govori Biblija? Što kaže zakon?*  *Jesmo li jednakog dostojanstva?*  *Tko je čovjek? Muškarac ili žena? Ili oboje?*  **Rad u skupini**  *Vaš sljedeći zadatak bit će rad u skupini.*  *Sada kad ste podijeljeni u četiri grupe dobit će te papir sa zadatkom.* (Prilog 2)  *Na papiru će svaka skupina dobiti svoje tekstove. Vaš zadatak je da pročitate tekst i odgovorite na postavljena pitanja. Nakon toga odaberite predstavnika grupe koji će pročitati vaše odgovore razredu. Ukoliko vam je potrebna pomoć slobodno mi se obratite. Za rješavanje imate 10-ak minuta. Nakon što riješite zadatak trebate ispuniti listu za samoprocjenu.* (Prilog 3)  **Priopćavanje rezultata rada skupine**  Prozivam predstavnike grupa da pročitaju odgovore na pitanja. Predstavnici pojedinih skupina iznose svoja razmišljanja. Najvažnije misli i naglaske u obliku sinteze vjeroučitelj prikazuje u prezentaciji, a učenici zapisuju u svoje bilježnice.  **ZAVRŠNI DIO**  **Sinteza**  Uz prezentaciju kratko ponavljamo bitne odrednice:  *Post 5,1-2: Kad je Bog stvorio čovjeka, napravio ga je na priliku svoju; stvorio je muško i žensko (Iš – čovjek muškarac; Išša – čovječica). A kad ih je stvorio, blagoslovi ih i nazva – čovjek.*  Prva zapovijed im je bila: Plodite se i množite!  Žena i muškarac su jednakog dostojanstva i usmjereni su na prokreaciju (stvaranje potomstva)  Među njima postoji fizička, moralna i duhovna razlika, ali ona nije usmjerena na njihovo razaranje, nego na sklad  Isus jednako se odnosi prema ženama kao i muškarcima; razgovarao je s njima u javnosti (Samarijanka); Brani dostojanstvo žene i spašava od licemjerja muške zajednice (Iv 8,1 -11); Isus se i ukazao prvo ženama;  Sv.Pavao: *Nema više muško žensko svi smo Jedno u Kristu Isusu* (Gal 5,28)  Muž treba ljubiti svoju ženu kao dio svoga tijela, kao samoga sebe a žena poštivati svoga muža, te da muž iskazuje svoju ljubav kao Krist prema Crkvi (Ef 5,21-33)  Također i sv.papa Ivan Pavao II. je napisao u enciklici ***Mulieris dignitatem*** *(Dostojanstvo žene), br. 6: Čovjek je osoba, i to vrijedi jednako za muškarca kao i za ženu jer oboje su stvoreni na sliku i priliku osobnog Boga* i u *apostolskoj pobudnici* ***Familiaris consortio*** *(Obiteljska zajednica), br. 22: Stvorivši ljudsko biće kao muško i žensko, Bog na jednak način daje osobno dostojanstvo muškarcu i ženi.*  *i Sveto pismo i Crkva naglašavaju da su žena i muškarac jednakog dostojanstva, ali i da su pozvani živjeti to dostojanstvo - žena baš zato što je žena, a muškarac zato što je muškarac (Vjera i D)*  **Aktualizacija**  Kroz nekoliko rečenica pokušaj izreći kako gledaš na osobe drugog spola? Tko ti je uzor u muškom tj.ženskom spolu?  **Molitveni završetak**  Molitva Slava Ocu.  **VREDNOVANJE**  Vrednovanje kao učenje (Prilog 3)  **KRITIČKI OSVRT**  **Literatura:**  Biblija  *Životu ususret,* , udžbenik iz vjeronauka, KS 2020.  *Životom darovani 3*, udžbenik iz vjeronauka, KS 2010.  Edutorij  *Biblija danas, 4/2023*  https://www.vjeraidjela.com/ | | | | | | Učenici gledaju video  Učenici zapisuju naslov teme u bilježnicu.  Učenici odgovaraju na postavljena pitanja (Mentimeter)  Učenici se dijele u četiri skupine.  Učenici čitaju tekstove koji su dobili i odgovaraju na pitanja.  Učenici izlažu rezultate svoga rada u skupini.  .  Učenici odgovaraju na pitanje. |

**PRILOZI**

**Prilog 1.**

[ČOVJEK ŽENA I MUŠKARAC.pptx](https://carnet-my.sharepoint.com/:p:/g/personal/ozana_mirosavljev-grgic_skole_hr/EXbCG0uqmhdIiM6Yhj41GucBKiFBAKH87mbiDzYW2xsZgA?e=TOoSeR)

**Prilog 2.**

**Rad u skupinama**

**PRILOZI ZA RAD U SKUPINAMA**

**Skupina 1:**

Pročitajte tekstove iz Biblije i izvadak iz članka Brune Velčić i odgovorite na pitanja.

**SZ- Knjiga Postanka**

*Na svoju sliku stvori Bog čovjeka, na sliku Božju on ga stvori, muško i žensko stvori ih. 28 I blagoslovi ih Bog i reče im: »Plodite se, i množite, i napunite zemlju, i sebi je podložite! Vladajte ribama u moru i pticama u zraku i svim živim stvorovima što puze po zemlji!«* Post 1, 27-28;

*I reče Jahve, Bog: „****Nije dobro da čovjek bude sam: načinit ću mu pomoć kao što je*** *.“* Post 2,18 *„Od rebra što ga je uzeo čovjeku napravi Jahve, Bog, ženu pa je dovede čovjeku.“* Post 2,22

*„ Nato čovjek reče : „Gle evo kosti od mojih kostiju, mesa od mesa mojega ! Ženom ( hebrejski išša-čovječicom –doslovnim prijevodom) neka se zove, od čovjeka (hebr.iš) kad je uzeta ! „ Stoga će čovjek ostaviti oca i majku da prione uza svoju ženu i bit će njih dvoje jedno tijelo.“* Post 2,23-25.

Bruna Velčić: (Biblija danas, 4/2023): *možemo zaključiti da, prema Post 2, nije samo ta žena koja izbavlja muškarca od osamljenosti, već i muškarac ženu. Ona to čini kao „pomoć koja mu odgovara“, a on to čini tako što ostavlja oca i majku te uz nju „prianja“. Asocijacije na brak, prokreaciju i obitelj ovdje svakako postoje, ali prvenstveno se ističe stvorenost čovjeka za saveznički odnos obilježen privrženošću i odanošću.*

Pitanja:

1. Koja je prva zapovijed koju Bog daje čovjeku?
2. Zašto prvi put u stvaranju Bog kaže da nešto nije dobro: *nije dobro da čovjek bude sam*?
3. Što mislite zašto Bog stvara ženu iz Adamova rebra?
4. Što autorica B.Velčić ističe da je smisao stvaranja čovjeka kao muškarca i žene prema knjizi Postanka 2?
5. Jesu li prema tekstovima knjige Postanka žena i muškarac jednakog dostojanstva? Po čemu ste uočili?

**Skupina 2:**

**Novi zavjet**

Iv8,7b-11:*Tko je od vas bez grijeha, neka prvi na nju baci kamen.« 8 I ponovno se sagnuvši, nastavi pisati po zemlji. 9 A kad oni to čuše, stadoše odlaziti jedan za drugim, počevši od starijih. Osta Isus sâm – i žena koja stajaše u sredini. 10 Isus se uspravi i reče joj: »Ženo, gdje su oni? Zar te nitko ne osudi?« 11 Ona reče: »Nitko, Gospodine.« Reče joj Isus: »Ni ja te ne osuđujem. Idi i odsada više nemoj griješiti.*

*Isus Krist je i za Ivana Pavla II. pravi promicatelj prava žena. U cijelom “Isusovu naučavanju kao i njegovim postupcima ne nalazimo ništa u čemu bi se odrazila, za njegovo vrijeme uobičajena diskriminacija žene. Naprotiv, njegove riječi i čini uvijek odražavaju poštovanje i čast koja pripada ženi”. -* https://hkm.hr/vjera/isus-krist-model-savrsenog-odnosa-prema-zenama/

Poslanica Efežanima 5, 21-33: *Podložni budite jedni drugima u strahu Kristovu! 22 Žene svojim muževima kao Gospodinu! 23 Jer muž je glava žene kao i Krist Glava Crkve – On, Spasitelj Tijela. 24 Pa kao što se Crkva podlaže Kristu, tako i žene muževima u svemu! 25 Muževi, ljubite svoje žene kao što je Krist ljubio Crkvu te sebe predao za nju 26 da je posveti, očistivši je kupelji vode uz riječ 27 te sebi predvede Crkvu slavnu, bez ljage i nabora ili čega takva, nego da bude sveta i bez mane. 28 Tako treba da i muževi ljube svoje žene kao svoja tijela. Tko ljubi svoju ženu, sebe ljubi. 29 Ta nitko nikada ne mrzi svoga tijela, nego ga hrani i njeguje kao i Krist Crkvu. 30 Doista, mi smo udovi njegova Tijela! 31 Stoga će čovjek ostaviti oca i majku da prione uza svoju ženu; dvoje njih bit će jedno tijelo. 32 Otajstvo je to veliko! Ja smjeram na Krista i na Crkvu. 33 Dakle, neka svaki od vas ljubi svoju ženu kao samog sebe, a žena neka poštuje svog muža.* ***„Nema više muško žensko svi smo Jedno u Kristu Isusu“****(Gal 5,28)*

Pitanja:

1. Tekst o Isusu i preljubnici vam je poznat. Kako bi objasnili kako se Isus ponio prema njoj?
2. Što bi rekli da vas netko pita kako se Isus odnosio prema ženama? (prisjetite se BDM, Marije Magdalene, Marte, Samarijanke…) Uočavate li da se odnosio s poštovanjem i časti ,kako kaže sv. Ivan Pavao II.? Navedite primjer.
3. U čemu se prema svetom Pavlu očituje različitost između muškaraca i žena? S kime sv. Pavao uspoređuje odnos žene i muža?
4. Što mislite što sveti Pavao želi reći da "nema više muško - žensko", nego smo svi jednaki u Kristu?

**Skupina 3:**

Iz Ustava Republike Hrvatske:

*-    Svatko u Republici Hrvatskoj ima prava i slobode, neovisno o njegovoj rasi, boji kože, spolu, jeziku, vjeri, političkom ili drugom uvjerenju, nacionalnom i socijalnom podrijetlu, imovini, rođenju, naobrazbi, društvenom položaju ili drugim osobinama. Svi su pred zakonom jednaki.-    Slobode i prava mogu se ograničiti samo zakonom da bi se zaštitila sloboda i prava drugih ljudi te pravni poredak, javni moral i zdravlje.*

Iz Opće deklaracije o ljudskim pravima UN-a:

-    *Sva su ljudska bića rođena slobodna i jednaka u dostojanstvu i pravima. Imaš ista ljudska prava kao i svaki drugi čovjek u svijetu jednostavno zato što si ljudsko biće. Ta su prava neotuđiva i ne mogu biti oduzeta. Prema svakoj se osobi, bez obzira tko je ona ili gdje živi, treba odnositi s dostojanstvom.*

*-    Svatko ima pravo da ga se svagdje pred zakonom priznaje kao osobu. Svako ljudsko biće ima pravo da se prema njemu odnose kao prema osobi pred zakonom. Svima nam pred zakonom moraju biti zajamčena ista prava i obveze.*

*-    Svi su pred zakonom jednaki i imaju pravo, bez ikakve diskriminacije, na jednaku zaštitu zakona. Imaš pravo da se prema tebi, pred zakonom, odnose na isti način kao i prema bilo kome drugom. Imaš jednako pravo kao i bilo tko drugi biti zaštićen/zaštićena zakonima tvoje zemlje.*

*-    Muškarci i žene imaju pravo sklopiti brak i osnovati obitelj. Sve punoljetne osobe imaju pravo sklopiti brak, bez obzira na njihovu rasu, zemlju ili vjeru. Oba partnera imaju ista prava u braku, a za sklapanje braka potreban je njihov slobodan i potpun pristanak. Obitelj ima pravo na zaštitu države.*

Pitanja:

1. Pronađi citate koji govore o istom dostojanstvu muškarca i žene!
2. Prisjeti se biblijskog teksta (Post 1, 27-28; 2, 22-24)!

*Na svoju sliku stvori Bog čovjeka, na sliku Božju on ga stvori, muško i žensko stvori ih. 28 I blagoslovi ih Bog i reče im: »Plodite se, i množite, i napunite zemlju, i sebi je podložite! Vladajte ribama u moru i pticama u zraku i svim živim stvorovima što puze po zemlji!«*

*22 Od rebra što ga je uzeo čovjeku napravi Jahve, Bog, ženu pa je dovede čovjeku. 23 Nato čovjek reče: »Gle, evo kosti od mojih kostiju, mesa od mesa mojega!  
Ženom neka se zove, od čovjeka kad je uzeta!« 24 Stoga će čovjek ostaviti oca i majku da prione uza svoju ženu i bit će njih dvoje jedno tijelo.*

1. Može li se u tom tekstu pronaći utemeljenje za tekst Deklaracije?
2. Podudara li se to sa stvarnim vrednovanjem čovjeka u suvremenom društvu?

**Skupina 4:**

***Časopis Forbes proglasio je Nathalie Becquart jednom od 50 najutjecajnijih žena.***

*Francuska redovnica Nathalie Becquart proglašena je jednom od 50 najutjecajnijih žena 2024. godine. Američki časopis “Forbes” ističe Becquartov utjecaj u Vatikanu, posebice u ulozi dotajnice Svjetske sinode koju je papa Franjo pokrenuo 2021. godine. Časopis je treći put zaredom objavio listu 50 najutjecajnijih žena “5o over 50” u kojoj ističe žene koje rade u svijetu znanosti, financija, mode i religije. Becquart francuska je redovnica koju je papa Franjo 2021. imenovao dotajnicom Svjetske sinode. Kao dio Papinog najvažnijeg savjetodavnog tijela, ova francuska redovnica visoko je rangirana u Vatikanu i ujedno prva žena koja je dobila pravo glasa na Sinodi. (mt)* <https://www.tockazarez.hr/redovnica-medu-najutjecajnijim-zenama/>

Milana Vlaović Kovaček: *Ljudi ne razumiju ako žena koja nije egzistencijalno ugrožena želi raditi, a pogotovo ako želi ući u svijet kojim vladaju muškarci* (Večernji list, 14.1.2024.)

***U prosjeku imam 46 godina, prvi put se udajem i rađam s 29, a očekuje se da ću živjeti bar do 79-e – ja sam žena u Hrvatskoj!*** *Prema podacima Popisa 2021., broj žena u Hrvatskoj iznosio je 2,0 milijuna te su činile 51,8% ukupnog stanovništva. Taj trend je, promatrajući tijekom desetljeća, stalan te je njihov udio uvijek nešto veći od udjela muškaraca.* ***Djevojčica i dječaka podjednako na nižim razinama obrazovanja, ali više žena diplomira.*** *Top tri djelatnosti s najvećim brojem zaposlenih žena u pravnim osobama u 2021. jesu Trgovina na veliko i malo, u kojoj je bilo zaposleno njih 115 tisuća, potom Obrazovanje s njih 95 tisuća, dok je u Djelatnosti zdravstvene zaštite i socijalne skrbi njih 82 tisuće našlo svoje radno mjesto. Ako pak promatramo po udjelima, u tom slučaju ih je pak u 2021. najviše bilo u Obrazovanju (79,2%), nakon kojeg slijede Djelatnosti zdravstvene zaštite i socijalne skrbi (78,4%) te na trećemu mjestu Financijske djelatnosti i djelatnosti osiguranja (68,9%). Tri djelatnosti u kojima su žene ostvarile najviše neto plaće u toj godini jesu Opskrba električnom energijom, plinom, parom i klimatizacija (1 216 eura), Financijske djelatnosti i djelatnosti osiguranja (1 171 euro) te Informacije i komunikacije (1 169 eura), dok su u dvije djelatnosti bile plaćene više od svojih muških kolega – Građevinarstvo, u kojem su žene imale u prosjeku 10% višu neto plaću te Opskrba vodom; uklanjanje otpadnih voda, gospodarenje otpadom te djelatnosti sanacije okoliša, i to za 0,8% više.* *https://dzs.gov.hr/vijesti/medjunarodni-dan-zena/1449*

Neke od poznatih žena Hrvatske: **Slava Raškaj**, hrvatska slikarica rođena gluhonijma; **Katarina Matanović Kulenović**, prva hrvatska pilotkinja i padobranka.; **Marija Jambrišak** bila je pedagoginja i spisateljica, koja je obilježila generacije učenika i učenica. Unaprijedila je školstvo i položaj učiteljica, te omogućila ženama pristup visokom obrazovanju. **Dora Pejačević –** prva hrvatska skladateljica; novinarka **Ana Rukavina** „Želim život“, poručila je mlada Ana tražeći novčanu pomoć za liječenje svoje leukemije;

Pitanja:

1. Što mislite zašto je bitno znati informaciju da je Nathalie Becquart proglašena jednom od 50 najutjecajnijih žena.
2. Može li žena biti jednako utjecajna i uspješna kao muškarac i u Republici Hrvatskoj? Argumentirajte svoju tvrdnju.
3. Za koje od ovih znamenitih žena Hrvatske ste čuli (Slava Raškaj, Dora Pejačević, Ivana Brlić-Mažuranić, Marija Jurić Zagorka, Katarina Matanović Kulenović, Marija Jambrišak, Ana Rukavina, Janica Kostelić, Blanka Vlašić) i koju biste od njih izdvojili? Objasnite zašto. Znate li vi još neku znamenitu ženu iz Hrvatske?

**Prilog 3.**

|  |  |  |  |
| --- | --- | --- | --- |
|  | DA | NE | DJELOMIČNO |
| Surađivao/la sam sa drugim učenicima |  |  |  |
| Slušao/la sam njegovo/njezino mišljenje |  |  |  |
| Uvažavao/la sam drugačija mišljenja |  |  |  |
| Zadovoljan/na sam kako je tekao rad u skupini |  |  |  |
| Razumijem sve navedene pojmove |  |  |  |
| Zadatak je bio zanimljiv |  |  |  |